बीच एक नई घटना हो गई। दादा के पैर में कहीं मामूली सी चोट लग गई जो लापरवाही से बढ़ गई। धीरे-धीरे उसका जख्म बढ़ गया । एक दिन जब डाक्टर ने आकर उसे 'कारबंकिलडिक्लेयर' किया और दूसरे दिन पेशाब की जाँच कर दादा को गहरी अपने 'ढायवेडीज' से ग्रस्त पाया गया तो चिन्ता बढ़ गई । दादा जीवन से भी निराश होने लगे। मैं उन्हें बराबर समझाती बुझाती और उनके पास बैठकर उन्हें रामायण, महाभारत, गीता सुनाती रहती । गाँव खबर भेज दी गई थी। मेरी साँस लड़के के साथ चौथे दिन आ गई । दादा की दशा खतरे से बाहर न थी और बराबर उन्हें 'इन्जेक्शन' लग रहे थे । पतिदेव भी आकर उनकी सेवा-सुश्रुषा में लग गये । परिवार का ध्यान चारों ओर से सिमट कर उन पर केंद्रित हो गया ।
वे लगभग एक सप्ताह दादा की खतरे की अवस्था रही । अब धीरे-धीरे खतरे से बाहर हो रहे थे। जख्म धीरे-धीरे भर रहा था । पर इतने ही बीच में वे कृशकाय रह गये थे और सूख कर कौंटा जैसे निकल आये थे । मृत्यु की निदारुण यातना और भविष्य की काली, कुरूप चिन्तना ने उन्हें इस बिमारी की दशा में, जीवित ही कुम्भीपाक में पकाया था। भयंकर चिड़चिड़ापन और स्वार्थपरता उनमें आ गई थी । मेरी ओर से उनकी विरक्ति और घृणा का पारावार न था । जो कोई उनके पास आता उससे मेरा रोना रोते । 'जब से यह कुलच्छनी बहू
आई तब से एक दिन शान्ति न मिलो । इसके आते ही दो-दो बार लड़का 'फर्स्ट इयर' में फेल हुआ। हजारों रुपयों का कर्ज और सूद का सैकड़ों रुपया डूब गया अब 'कारबंकिल' हुआ है। बीच में लड़का घर से भाग गया सो अलग। भगवान ही रक्षा करें। यह आपत्ति कटे तो आगे का उपाय सोचें ।' मैं भीतर कमरे में बैठी सब सुना करती और से अपने भाग्य को कोसती । आजकल पुत्र के ऊपर वे आंशिक रूप से संतुष्ट थे । सारे दोषों की जड़ और दुर्भाग्य का कारण मैं समझी जाती थी । मुझे इस सबकी चिन्ता न थी । इसी समय दूसरा और कदाचित् जीवन की सबसे बड़ा आघात लगा । मुझे गर्भ के लक्षण जान पड़ने लगे। मैं कैसे इसे प्रकट करूँ या कैसे इतने बड़े दंश को भीतर भीतर सहती रहूँ- समझ न पाती थी । भगवान ने मेरे किस अपराध का दण्ड दिया। विवाह को अभी एक साल से कुछ ऊपर हुआ था । यह कहाँ का अभिशाप मेरे सिर पर टूट पड़ा ! संसार में बालिकायें ऐसे अवसरों पर प्रतिक्षण असंख्य गुने हो होकर बढ़ने वाले सुख से भर जाती हैं। अपने सौभाग्य पर फूली नहीं समातीं - इतराती घूमती हैं। मैं अभागिन यह आग अपने भीतर छिपाये तिल-तिल कर भस्म हो रही थी। कैसे यह अनाहूत अंगार मेरे भीतर आ गया ! कभी कभी अपने अधोभाग को कुल्हाड़ी से टुकड़े-टुकड़े कर फेंक देने की इच्छा होती थी और मेरा जी भयानक वेग से मिचला उठता था । मेरी देह का एक-एक तार अस्त-व्यस्त होकर विखर जाता । न जाने कहाँ-कहाँ की बौखलाहट भरी बातें सोचने लगती । मुझे मालूम पड़ता - मेरे पेट के रन्ध्र-रन्ध्र से धुएँ के लच्छे निकल रहे हैं । जंगली दरिन्दे की तरह हूँ हूँ हूँ करती कोई चीज मेरी कोख में हलचल कर रही है ।
ikut Un katt. Ihled With Band Bur